Mestská časť Bratislava - Nové Mesto

Materiál na rokovanie
Miestneho zastupiteľstva
dňa 17.4.2012

Návrh
VZN MČ B-NM, ktorým sa dopĺňa  Všeobecne záväzné nariadenie mestskej časti Bratislava - Nové Mesto č. 2/2008 zo dňa 16. 4. 2008, ktorým sa vydáva PREVÁDZKOVÝ PORIADOK IHRÍSK PRE DETI A MLÁDEŽ

Predkladá							Materiál obsahuje :
Ing. Ľudovít Kollárik						1. Návrh uznesenia
Prednosta							2. Dôvodovú správu
3. Stanoviská komisií
4. Návrh VZN
5. Platné znenie VZN

Spracoval :
Ing. Ľudovít Kollárik                                                                              
prednosta                                                                                                       

Ing. Róbert Molnár
riaditeľ EKO podnikuVPS
                                                                                                  
                                                                                             Stanovisko právnej skupiny:
                                                  súhlasné

                                                                        Apríl  2012

N á v r h   u z n e s e n i a

Miestne zastupiteľstvo

s ch v a ľ u j e

Všeobecne záväzné nariadenie  č. …./2012 ktorým sa dopĺňa  Všeobecne záväzné nariadenie mestskej časti Bratislava - Nové Mesto č. 2/2008 zo dňa 16. 4. 2008, ktorým sa vydáva PREVÁDZKOVÝ PORIADOK IHRÍSK PRE DETI A MLÁDEŽ

- s pripomienkami
- bez pripomienok

2. Dôvodová správa
Navrhovanou zmenou VZN č. 2/2008 sa mení a dopĺňa nariadenie a príloha - Prevádzkový poriadok  ihrísk pre deti a mládež: dopĺňajú sa texty týkajúce sa doskočísk, hracích prvkov na detských ihriskách a  upravuje sa prevádzka detských ihrísk.

Doplnenie VZN:
1. Navrhované znenie § 3
Kontrola
Kontrolu dodržiavania tohto nariadenia, ukladanie a vyberanie pokút a prípadne oznámenie správnemu orgánu vykonávajú príslušníci Mestskej polície hlavného mesta Slovenskej republiky Bratislavy a poverení zamestnanci mestskej časti Bratislava - Nové Mesto.
Navrhovanou úpravou sa jasne definuje kontrola dodržiavania nariadenia a oprávnené osoby kontroly.

Doplnenie prílohy VZN
1. Navrhované  doplnenie čl. 2 písm. b:
b) doskočisko a priestor na pád, ohradená alebo vytýčená plocha s mäkkým podložím vrstvy piesku, gumy, štiepkov z gumy, drevených štiepok alebo prirodzeného povrchu na tlmenie nárazov, do ktorej vyúsťuje najmenej jedno hracie alebo športové zariadenie a nie je určené na hry pre deti a mládež,
Navrhovanou úpravou sa pre  doskočiská dopĺňa aj nový druh doskokovej hmoty -  štiepky z gumy.

2. Navrhované  doplnenie čl. 2 písm. c:
c) hracie zariadenie, konštrukcia alebo súbor konštrukcií určených na hranie detí a mládeže zreteľne označené s prihliadnutím na vek a fyzickú zdatnosť dieťaťa. Hracím zariadením sú najmä kĺzačky, domčeky,
kolotoče a hojdačky,
Aplikáciou navrhovanej úpravy VZN sa jednotlivé hracie prvky jasne označia nápisom pre akú vekovú, váhovú kategóriu  sú určené.

3. Navrhované doplnenie čl. 3 písm. a
a) konanie a činnosť, ktorá obmedzuje a ruší ostatných návštevníkov detského ihriska alebo užívateľov okolitých bytových a rodinných domov, najmä krikom, spevom, hrou na hudobné nástroje, búchaním alebo púšťaním reprodukovanej hudby,
Navrhovanou úpravou sa presnejšie špecifikuje prostredie okolia detských ihrísk

4. Navrhované znenie Čl. 5 ods. 3:
„Prevádzkovou dobou na detských ihriskách sa rozumie denná doba, po ktorú je možné na detskom ihrisku využívať hracie, športové zariadenia a plochy určené pre šport a rekreáciu detí a mládeže a je vyjadrená v hodinách
a) od 1.3. až do 30.4. v čase od 8,00 hod. do 19,00 hod.
b) od 1.5. až do 31.10. v čase od 8,00 hod. do 21,00 hod.
c. od 1.11. až do 31.11. v čase od 8,00 hod. do 19,00 hod.

Pôvodné znenie  Čl. 5 ods.3:
Prevádzkovou dobou na detských ihriskách sa rozumie denná doba, po ktorú je možné na detskom ihrisku využívať hracie, športové zariadenia a plochy určené pre šport a rekreáciu detí a mládeže a je vyjadrená v hodinách
a) od 1.3. až do 30.4. v čase od 8,00 hod. do 17,00 hod.
b) od 1.5. až do 31.8. v čase od 8,00 hod. do 20,00 hod.
c) od 1.9. až do 31.10. v čase od 8,00 hod. do 19,00 hod.
d) od 1.11. až do 30.11. v čase od 8,00 hod. do 16,00 hod.
Navrhovanou úpravou sa predlžuje čas prevádzky detských ihrísk 
- v marci až apríli až do 19 oo hod
- v máji až októbri až do 21 oo hod
- v novembri až do 19 00 hod.
Sezónou prevádzky ihrísk sa v súlade s vyhláškou č. 521/2007 MZ SR o podrobnostiach a požiadavkách na pieskoviská rozumie obdobie od 1.3 do 30.11. kalendárneho roka.

5. Navrhované doplnenie  Čl. 8 o odsek 4 :
 Čl. 8   Čistenie a udržiavanie pieskoviska
/1/ Prevádzkovateľ pieskovisko čistí, prekopáva, prehrabáva a polieva pitnou vodou alebo vodou zodpovedajúcou požiadavkám na kvalitu vody na kúpanie najmenej raz za dva týždne počas sezóny.
/2/ Prevádzkovateľ o čistení a udržiavaní pieskoviska musí viesť záznamy.
/3/ Po celú dobu sezóny piesok v pieskoviskách musí spĺňať podmienky stanovené Vyhláškou Ministerstva zdravotníctva SR č. 521/2007 Z.z.. Ak tieto podmienky nespĺňa, prevádzkovateľ je povinný piesok vymeniť.
„/4/ Doskočisko pod hracími prvkami nie je pieskoviskom.“
Navrhovaným znením sa jasne definuje účel doskočiska.

3. Stanoviská komisií
k návrhu Všeobecne záväzného nariadenia mestskej časti Bratislava Nové Mesto č. .../2012, ktorým sa dopĺňa Všeobecne záväzné nariadenie mestskej časti Bratislava - Nové Mesto č. 2/2008, zo dňa 16. 4. 2008, ktorým sa vydáva Prevádzkový poriadok ihrísk pre deti a mládež

Komisia                   : FINANČNÁ, PRE SPRÁVU A NAKLADANIE S MAJETKOM  MČ
Zasadnutie dňa          : 21. 3. 2012
Účasť - prítomní          : Bielik,  Ágoston,  Augustinič, Galamboš, Pfundtner, Vereš, Kulcsár, Kudroň, Liptáková, Petríková,
           - neprítomní    : Rybáriková, 
           - ospravedlnení : Winkler, Hudec, 
Stanovisko komisie   :  berie materiál na vedomie bez pripomienok

Komisia                   : SOCIÁLNYCH VECÍ A BÝVANIA
Zasadnutie dňa          : 19. 3.  2012
Účasť - prítomní       :  Bartoš,  Gašpierik, Margolien, Mikulec, Fiam, Kaducová, Manzalová
           - neprítomní    : -
            - ospravedlnení : Ferenczyová, 
Stanovisko komisie   : odporúča schváliť bez pripomienok

Komisia                   : ÚZEMNÉHO PLÁNOVANIA, URBANIZMU a VÝSTAVBY
Zasadnutie dňa         :  21. 3. 2012
Účasť - prítomní        :  Novitzky, Rácz, Bánska, Jackuliak, Dúžeková, Mikuš
          - neprítomní    :  Korček, Lukáč,
           - ospravedlnení  :  -
Stanovisko komisie   : odporúča predložiť materiál na rokovanie MR bez pripomienok

Komisia           : DOPRAVY, ŽIVOTNÉHO PROSTREDIA a OCHRANY VEREJNÉHO PORIADKU
Zasadnutie dňa          : 19. 3. 2012
Účasť: - prítomní       : Jánošová, Dubček, Debnár, Križanová, Nemetzová
           - neprítomní    : 
           - ospravedlnení  : Bobák, Feješ,
Stanovisko komisie    : odporúča predložiť materiál na rokovanie MR s pripomienkami:
1.	na tabuliach na DI zverejniť, na čo sú určené jednotlivé prvky na ihrisku, osobitne rozdiel medzi pieskoviskom a doskočiskom
2.	na tabuliach na jednotlivých DI zverejniť tel. číslo a meno osoby, kde sa môže občan obrátit so svojim podnetom ohľadne DI
3.	do vybavenie DI doplniť o  prístupnú pitnú vodu

Komisia                  : PRE KULTÚRU, MLÁDEŽ. ŠPORT, VOĽNÝ ČAS a INFORMAČNÉ SYSTÉMY
Zasadnutie dňa          : 20. 3. 2012
Účasť - prítomní          :  Arvayová,   Norovský,  Jánošová,  Bačiak, Masaryková, Haliaková, Tenková, Zápražný
           - neprítomní    : -
           - ospravedlnení : -
Stanovisko komisie   : bez pripomienok

Komisia                   : PRE ŠKOLSTVO a VZDELÁVANIE
Zasadnutie dňa          : 19. 3.  2012
Účasť – prítomní       : Vítková, Ágoston, Sládek, Lukáčová,  Hanes, Varga
          -  neprítomní    : -
            - ospravedlnení  : Szusčík,  
Stanovisko komisie   : berie materiál na vedomie

Miestna rada dňa 27.3.2012 prerokovala návrh nariadenia a pripomienky komisií a schválila návrh nariadenia bez pripomienok.
Právna skupina odporučila návrh nariadenia rozšíriť o § 3 Kontrola nariadenia.

4. Návrh  VZN
VZN č. …./2012 ktorým sa dopĺňa Všeobecne záväzné nariadenie mestskej časti Bratislava - Nové Mesto č. 2/2008 zo dňa 16.4.2008, ktorým sa vydáva PREVÁDZKOVÝ PORIADOK IHRÍSK PRE DETI A MLÁDEŽ

Miestne zastupiteľstvo mestskej časti Bratislava - Nové Mesto podľa § 15 ods.2 písm. a) zákona SNR č. 377/1990 Zb. o hlavnom meste SR Bratislave v znení neskorších predpisov, zákona č. 355/2007 Z.z. o ochrane, podpore a rozvoji verejného zdravotníctva a o zmene a doplnení niektorých zákonov a Vyhlášky Ministerstva zdravotníctva Slovenskej republiky č. 521/2007 Z.z. o podrobnostiach o požiadavkách na pieskoviská, v súlade so Štatútom hlavného mesta Slovenskej republiky sa uznieslo na tomto všeobecne záväznom nariadení.

Čl. 1
Všeobecne záväzné nariadenie mestskej časti Bratislava - Nové Mesto č. 2/2008 zo dňa 16. 4. 2008, ktorým sa vydáva PREVÁDZKOVÝ PORIADOK IHRÍSK PRE DETI A MLÁDEŽ sa mení takto:

1. §3 znie:
§3  Kontrola
Kontrolu dodržiavania tohto nariadenia, ukladanie a vyberanie pokút a prípadne oznámenie správnemu orgánu vykonávajú príslušníci Mestskej polície hlavného mesta Slovenskej republiky Bratislavy a poverení zamestnanci mestskej časti Bratislava - Nové Mesto.

2. pôvodný § 3 sa  prečíslováva na 4

3.V prílohe VZN č. 2/2008 Prevádzkového poriadku ihrísk pre deti a mládež
Čl. 2   písm. b sa za slovo … gumy,  dopĺňa text v znení:
„štiepkov z gumy“

4. V prílohe VZN č. 2/2008 Prevádzkového poriadku ihrísk pre deti a mládež
Čl. 2   písm. c sa za slovo … mládeže,  dopĺňa text v znení:
„zreteľné označené“

5. V prílohe VZN č. 2/2008 Prevádzkového poriadku ihrísk pre deti a mládež
Čl. 3 písm. a sa za slovo ...bytových dopĺňa text v znení:
„ a rodinných“

6. V prílohe VZN č. 2/2008 Prevádzkového poriadku ihrísk pre deti a mládež
Čl. 5. ods. 3 znie:
„/3/ Prevádzkovou dobou na detských ihriskách sa rozumie denná doba, po ktorú je možné na detskom ihrisku využívať hracie, športové zariadenia a plochy určené pre šport a rekreáciu detí a mládeže a je vyjadrená v hodinách
a) od 1.3. až do 30.4. v čase od 8,00 hod. do 19,00 hod.
b) od 1.5. až do 31.10. v čase od 8,00 hod. do 21,00 hod.
c) od 1.11. až do 30.11. v čase od 8,00 hod. do 19,00 hod.“

7. V prílohe VZN č. 2/2008 Prevádzkového poriadku ihrísk pre deti a mládež
Čl. 8  sa dopĺňa o odsek 4 v znení:
„/4/ Doskočisko pod hracími prvkami nie je pieskoviskom.“

Čl. 2
1/ Všeobecne záväzné nariadenie bolo schválené Miestnym zastupiteľstvom mestskej časti Bratislava - Nové Mesto dňa ...........uznesením č. .............
2/ Zmeny alebo doplnky tohto nariadenia a Prevádzkového poriadku ihrísk pre deti a mládež  možno urobiť len všeobecne záväzným nariadením.
3/ Všeobecne záväzné nariadenie nadobúda účinnosť pätnástym dňom od jeho vyvesenia na úradných tabuliach.
4/ Starosta mestskej časti Bratislava - Nové Mesto sa splnomocňuje vydať úplné znenie Všeobecne záväzného nariadenia č. 2/2008, ktorým sa vydáva Prevádzkový poriadok detských ihrísk pre deti a mládež v znení neskorších VZN.

Mgr. Rudolf Kusý
starosta
Bratislava ..................

5. Platné znenie VZN
MESTSKÁ ČASŤ BRATISLAVA-NOVÉ MESTO
S T A R O S T A mestskej časti Bratislava - Nové Mesto
v y h l a s u j e úplné znenie 
Všeobecne záväzného nariadenia mestskej časti Bratislava - Nové Mesto č. 2/2008 zo dňa 16. 4. 2008, ktorým sa vydáva PREVÁDZKOVÝ PORIADOK IHRÍSK PRE DETI A MLÁDEŽ, ako vyplýva zo zmien a doplnení Všeobecne záväzným nariadením mestskej časti Bratislava - Nové Mesto č. 17/2008 zo dňa 16. 12. 2008

Miestne zastupiteľstvo mestskej časti Bratislava - Nové Mesto podľa § 15 ods.2 písm. a) zákona SNR č. 377/1990 Zb. o hlavnom meste SR Bratislave v znení neskorších predpisov, zákona č. 355/2007 Z.z. o ochrane, podpore a rozvoji verejného zdravotníctva a o zmene a doplnení niektorých zákonov a Vyhlášky Ministerstva zdravotníctva Slovenskej republiky č. 521/2007 Z.z. o podrobnostiach o požiadavkách na pieskoviská, v súlade so Štatútom hlavného mesta Slovenskej republiky sa uznieslo na tomto všeobecne záväznom nariadení.

§ 1  Úvodné ustanovenia
Všeobecne záväzné nariadenie /ďalej len „nariadenie“/, ktorým sa vydáva „Prevádzkový poriadok ihrísk pre deti a mládež“ v mestskej časti Bratislava - Nové Mesto /ďalej len „prevádzkový poriadok“/ uvedený v prílohe, upravuje práva a povinnosti fyzických osôb a právnických osôb zdržujúcich sa na pieskoviskách, hracích, športových a rekreačných plochách pre deti a mládež /ďalej len detských ihriskách/, ako aj práva a povinnosti organizácie EKO - podniku verejnoprospešných služieb, ktorá detské ihriská prevádzkuje.

§ 2  Sankcie
/1/ Starosta môže právnickej osobe alebo fyzickej osobe oprávnenej na podnikanie, ktorá poruší toto nariadenie uložiť pokutu podľa osobitného predpisu. )
/2/ Porušenie tohto nariadenia fyzickou osobou sa posudzuje ako priestupok podľa osobitného predpisu. )

§ 3  Záverečné ustanovenia
/l/ Zrušuje sa Všeobecne záväzné nariadenie mestskej časti Bratislava - Nové Mesto č. 10/1992 zo dňa 18.12.1992 o poriadku detských ihrísk v mestskej časti Bratislava - Nové Mesto, dňom nadobudnutia účinnosti tohto nariadenia.
/2/ Všeobecne záväzné nariadenie mestskej časti Bratislava - Nové Mesto č. 2/2008 zo dňa 16.4.2008 bolo schválené Miestnym zastupiteľstvom mestskej časti Bratislava - Nové Mesto uznesením číslo 10/09 a účinnosť nadobudlo dňom 14. 5. 2008.
/3/ Všeobecne záväzné nariadenie mestskej časti Bratislava - Nové Mesto č. 17/2008 zo dňa 16.12.2008 bolo schválené Miestnym zastupiteľstvom mestskej časti Bratislava - Nové Mesto uznesením číslo 14/09.13 a účinnosť nadobudlo dňom 1. 1. 2009.
/4/ Zmeny alebo doplnky tohto všeobecne záväzného nariadenia a prevádzkového poriadku možno urobiť len všeobecne záväzným nariadením.

Príloha : Prevádzkový poriadok
ihrísk pre deti a mládež 

Ing. Richard Frimmel
starosta
__________________
1) zákon SNR č. 369/1990 Zb. o obecnom zriadení v znení neskorších predpisov 
2) zákon SNR č. 372/1990 Zb. o priestupkoch v znení neskorších predpisov

Príloha ku VZN MČ B-NM č.2/ 2008 Prevádzkový poriadok ihrísk pre deti a mládež
PREVÁDZKOVÝ PORIADOK  IHRÍSK PRE DETI A MLÁDEŽ

ČI. 1   Predmet úpravy
Tento prevádzkový poriadok upravuje
a) pravidlá správania sa detí, mládeže a ďalších fyzických osôb a právnických osôb, 
b) práva a povinnosti prevádzkovateľa,
c) prevádzkovú dobu a prevádzkový režim,
d) zásady inštalácie, kontroly a údržby zariadení detských ihrísk, 
e) práva a povinnosti dozoru nad deťmi a mládežou, 
f) požiadavky na čistenie a udržiavanie pieskoviska, 
g) zásady bezpečnosti osôb a zodpovednosť za spôsobené škody a úrazy.

ČI. 2   Vymedzenie základných pojmov
Na účely tohto prevádzkového poriadku sa rozumie, že detské ihrisko je prirodzene vymedzený alebo oplotený areál pre hry, šport a rekreáciu detí a mládeže. Súčasťou detského ihriska môže byť najmä 
a) pieskovisko, ktoré má pevne ohradenú plochu s minimálne 35 cm vrstvou piesku určenú na hranie detí, na ktorej nie je nainštalované alebo do ktorej nevyúsťuje žiadne hracie alebo športové zariadenie,
b) doskočisko a priestor na pád, ohradená alebo vytýčená plocha s mäkkým podložím vrstvy piesku, gumy, drevených štiepok alebo prirodzeného povrchu na tlmenie nárazov, do ktorej vyúsťuje najmenej jedno hracie alebo športové zariadenie a nie je určené na hry pre deti a mládež,
c) hracie zariadenie, konštrukcia alebo súbor konštrukcií určených na hranie detí a mládeže s prihliadnutím na vek a fyzickú zdatnosť dieťaťa. Hracím zariadením sú najmä kĺzačky, domčeky, kolotoče a hojdačky,
d) športové zariadenie, konštrukcia alebo súbor konštrukcií určených pre posilňovanie fyzickej aktivity s prihliadnutím na vek dieťaťa. Športovými zariadeniami sú najmä hrazdy, lanové zostavy, preliezačky, rebríky, lezecké steny, stoly na pingpong a pod.
e) hracia plocha je vyhradená časť územia pod hracím zariadením, vrátane miesta pre dozor dieťaťa, 
f) športová plocha je spevnená, upravená a ohraničená plocha určená pre atletiku, petanque a plážový volejbal a pre všetky loptové hry. Pre futbal a basketbal je len taká plocha, ktorá je oplotená do výšky 350 cm a pre hry s hokejkou len taká plocha, ktorá je ohraničená mantinelmi,
g) rekreačná plocha, priľahlá plocha detského ihriska, ktorá pozostáva z trávnatých porastov, stromov, kríkov, lavičiek a košov na odpad,
h) spevnená plocha, plocha s tvrdým povrchom, ktorú tvoria chodníky a asfaltové plochy určené na voľný pohyb a hranie, okrem loptových hier,
i) plot, pevne zabudovaná konštrukcia s výplňou, ktorá ohraničuje celý areál alebo jeho časť určenú pre loptové hry.

Čl. 3   Pravidlá správania sa na detských ihriskách
Detské ihrisko pre deti a mládež je miestom verejným a verejnosti prístupným pre oddych, rozvoj duševnej a fyzickej aktivity, za podmienok uvedených v tomto prevádzkovom poriadku, na ktorom je zakázané
a) konanie a činnosť, ktorá obmedzuje a ruší ostatných návštevníkov detského ihriska alebo užívateľov okolitých bytových domov, najmä krikom, spevom, hrou na hudobné nástroje, búchaním alebo púšťaním reprodukovanej hudby, 
b) používať hracie a športové zariadenia a plochy pre šport po dennej prevádzkovej dobe,
c) používať oplzlé slová a nadávky,
d) podávať, požívať a propagovať alkoholické nápoje, omamné a psychotropné látky,
e) vchádzať a zdržovať sa v areáli pod vplyvom alkoholu alebo iných omamných látok,
f) fajčiť a propagovať tabakové výrobky,
g) vchádzať a zdržovať sa v odpudivom a páchnucom odeve, 
h) prespávať, 
i) ponúkať, poskytovať sexuálne služby alebo sa takýchto služieb dožadovať alebo inak ohrozovať mravnosť detí a mládeže,
j) používať zábavnú pyrotechniku a zakladať oheň,
k) vnášať strelné zbrane, strelivo, výbušniny, ostré a sklenené predmety a ďalšie, ktoré by mohli spôsobiť ujmu na zdraví,
l) jazdiť na bicykli, kolieskových korčuliach a skateboardoch, s výnimkou detí do veku 10 rokov pod dozorom,
m) hrať loptové hry vrátane hier s hokejkou mimo vyhradenú športovú plochu na to určenú,
n) vodiť a vpúšťať psov a iné zvieratá,
o) používať hracie a športové zariadenie v rozpore s jeho určením,
p) používať poškodené hracie a športové zariadenia,
q) poškodzovať hracie a športové zariadenia, rekreačné plochy a ploty,
r) poškodzovať oznamovacie a informačné tabule, 
s) znečisťovať areál,
t) dospelým sedieť na hracích alebo športových zariadeniach alebo ich používať,
u) vchádzať a parkovať motorovými vozidlami, okrem vozidiel údržby prevádzkovateľa.

Čl. 4    Prevádzkovateľ 
Prevádzkovateľ detských ihrísk je EKO - podnik verejnoprospešných služieb, so sídlom na Halašovej ulici číslo 20, 832 90 Bratislava, IČO 491 870 /ďalej len prevádzkovateľ /, tel. 02 44 259 188, ktorý je povinný viesť
na každý areál detského ihriska evidenciu „ Objektovú knihu “, ktorá obsahuje ;
a) plán bežnej kontroly,
b) plán prevádzkovej kontroly, vrátane plánu údržby zelene,
c) plán ročnej kontroly,
d) plán bežnej údržby, vrátane údržby zelene,
e) plán korekčnej údržby,
f) evidenciu čistenia, prekopávania, prehrabávania a polievania pieskovísk pitnou vodou,
g) evidenciu úrazov,
h) pripomienky a podnety.

Čl. 5   Sezóna, prevádzková doba a prevádzkový režim
/1/ Na účely tohto nariadenia sa sezónou rozumie obdobie od 1. marca do 30. novembra kalendárneho roka.
/2/ Začiatok sezóny môže byť vzhľadom k pretrvávajúcim zlým poveternostným podmienkam posunutý na neskorší termín, najneskôr však do 30. apríla kalendárneho roka.
/3/ Prevádzkovou dobou na detských ihriskách sa rozumie denná doba, po ktorú je možné na detskom ihrisku využívať hracie, športové zariadenia a plochy určené pre šport a rekreáciu detí a mládeže a je vyjadrená v hodinách
a) od 1.3. až do 30.4. v čase od 8,00 hod. do 17,00 hod.
b) od 1.5. až do 31.8. v čase od 8,00 hod. do 20,00 hod.
c) od 1.9. až do 31.10. v čase od 8,00 hod. do 19,00 hod.
d) od 1.11. až do 30.11. v čase od 8,00 hod. do 16,00 hod.
/4/ Prevádzkový režim je na
a) detskom ihrisku, ktoré tvorí samostatný oplotený areál taký, že tento je mimo prevádzkovú dobu zamknutý a do areálu je zákaz vstupu, 
b) detskom ihrisku, ktoré tvorí prirodzene vymedzenú plochu a nie je oplotené taký, že mimo
prevádzkovú dobu je určený len na oddych a prechádzku. 

Čl. 6   Inštalácia, kontrola a údržba zariadení detských ihrísk
/1/ Inštalácia zariadenia sa musí vykonať bezpečným spôsobom, podľa návodu výrobcu. Pod pojmom zariadenie sa rozumie aj povrch ihrísk.
/2/ Kontrola zariadení a ich častí sa musí vykonávať podľa návodu výrobcu minimálne v intervaloch podľa pokynov výrobcu. Kontrolou sa rozumie 
a) bežná vizuálna kontrola, ktorá umožňuje rozpoznať výrazné zdroje ohrozenia spôsobené vandalizmom alebo poveternostnými vplyvmi, napr. prítomnosť rozbitých fliaš, nečistoty, ostrých hrán, či nechýbajú súčasti, nadmerné opotrebovanie a pod.. Na detských ihriskách vystavených vandalizmu sa vykonáva každodenná kontrola,
b) prevádzková kontrola zameraná na overenie funkcie a stability zariadenia a to najmä z hľadiska opotrebovania. Vykonáva sa podľa plánu v intervaloch od jedného do troch mesiacov alebo podľa pokynov výrobcu,
c) ročná hlavná kontrola sa vykonáva v intervaloch nepresahujúcich 12 mesiacov s cieľom zistiť celkovú úroveň bezpečnosti.
/3/ Kontrolu zariadení môžu vykonávať len oprávnené osoby, s cieľom predchádzania úrazom. Prevádzkovateľ vypracuje rozvrh kontrol s ohľadom na miestne podmienky.
/4/ Nedostatky, ktoré vznikli a ohrozujú bezpečnosť, musia sa bezodkladne odstrániť. Ak to nie je možné, treba zariadenie zabezpečiť, aby sa nemohlo použiť. V záujme predchádzania úrazov, prevádzkovateľ vypracuje rozvrh a náplň 
a) bežnej údržby,
b) korekčnej údržby.

Čl. 7    Práva a povinnosti dozoru nad deťmi a mládežou
/1/ Za dozor nad deťmi a mládežou pri využívaní detského ihriska / ďalej len dozor /sú zodpovední
a) rodičia dieťaťa alebo osoba staršia ako 18 rokov s privolením rodičov,
b) pedagóg ak dieťa navštívi detské ihrisko v dobe, kedy je zaň pedagóg zodpovedný.
/2/ Prevádzkovateľ nevykonáva dozor nad deťmi a mládežou pri využívaní detského ihriska.
/3/ Dozor má právo
a) požiadať o nerušené a bezpečné užívanie detského ihriska,
b) požiadať, aby deti a mládež používali bezpečné a nepoškodené hracie a športové zariadenie,
c) požiadať, aby piesok v pieskovisku spĺňal predpísané požiadavky na kvalitu,
d) upozorniť deti, mládež a ich dozor, že používajú detské ihrisko, pieskovisko, hracie a športové zariadenia v rozpore s týmto prevádzkovým poriadkom,
e) privolať hliadku polície na zabezpečenie nápravy pri zistení porušenia pravidiel správania sa na detskom ihrisku,
f) upozorniť prevádzkovateľa na nedostatky a domáhať sa odstránenia zistených nedostatkov.
/4/ Dozor je povinný
a) presvedčiť sa pred hrou alebo športovaním detí a mládeže, či hracie alebo športové zariadenie je bezpečné a či neohrozí jeho bezpečnosť,
b) dbať, aby deti a mládež používali len bezpečné hracie alebo športové zariadenie, ktoré je primerané ich veku a fyzickej kondícii,
c) dohliadať, či deti a mládež používajú správne hracie a športové zariadenie,
d) dohliadať, aby iný účastník používaním hracieho alebo športového zariadenia neohrozil bezpečnosť jeho dieťaťa,
e) dohliadať, aby hracie a športové zariadenie používalo len toľko detí a mládeže, na ktoré je konštrukčne vyhotovené,
f) dohliadať, aby deti a mládež neprekážali iným deťom a mládeži v doskočisku alebo priestore určenom na pád,
g) dohliadať, aby deti a mládež nevchádzali a nezdržovali sa v priestore, kde hracie alebo športové zariadenie spätným pohybom by mohli ohroziť ich bezpečnosť. 

Čl. 8   Čistenie a udržiavanie pieskoviska
/1/ Prevádzkovateľ pieskovisko čistí, prekopáva, prehrabáva a polieva pitnou vodou alebo vodou zodpovedajúcou požiadavkám na kvalitu vody na kúpanie najmenej raz za dva týždne počas sezóny.
/2/ Prevádzkovateľ o čistení a udržiavaní pieskoviska musí viesť záznamy.
/3/ Po celú dobu sezóny piesok v pieskoviskách musí spĺňať podmienky stanovené Vyhláškou Ministerstva zdravotníctva SR č. 521/2007 Z.z.. Ak tieto podmienky nespĺňa, prevádzkovateľ je povinný piesok vymeniť. 

Čl. 9    Bezpečnosť osôb a zodpovednosť za spôsobené škody a úrazy
/1/ V záujme bezpečnosti na detskom ihrisku 
a) prevádzkovateľ je povinný vykonávať všetky opatrenia na zníženie rizík pred úrazmi detí a mládeže,
b) nikto okrem prevádzkovateľa nesmie zasahovať, upravovať a opravovať hracie alebo športové zariadenie,
c) používať poškodené hracie alebo športové zariadenia nie je dovolené.
/2/ Za bezpečnosť detí a mládeže zodpovedá ich dozor.
/3/ V prípade úrazu, dozor nahlási prevádzkovateľovi informácie o úraze, ktorý s nim spíše záznam, ktorý slúži ako podklad pre riešenie náhrady škody a ako podnet ku skvalitňovaniu vybavenosti detských ihrísk.
/4/ V prípade ohrozenia života, zdravia, majetku a bezpečnosti, každý je oprávnený volať na bezplatné tiesňové volania
číslo 112 integrovaný záchranný systém,
číslo 158 štátna polícia,
číslo 159 mestská polícia.

Čl. 10   Sankcie
Za porušenie prevádzkového poriadku môže byť uložená sankcia podľa § 2 Všeobecne záväzného nariadenia mestskej časti Bratislava - Nové Mesto č 2/2008 a ďalších právnych predpisov.

Ing. Richard Frimmel
starosta